Document ID: 32013D0644

A BIZOTTSÁG VÉGREHAJTÁSI HATÁROZATA
(2013. november 8.)
a 2006/944/EK határozatnak a Kiotói Jegyzőkönyv értelmében a Horvát Köztársaság számára megállapított kibocsátási szintek beillesztése érdekében történő módosításáról
(az értesítés a C(2013) 7489. számú dokumentummal történt)
(2013/644/EU)
AZ EURÓPAI BIZOTTSÁG,
tekintettel a Horvát Köztársaság csatlakozási okmányára és különösen annak 50. cikkére,
mivel:
(1)
A 2006/944/EK bizottsági határozat (1) a Kiotói Jegyzőkönyv ötéves első kötelezettségvállalási időszakának tekintetében megállapítja az Európai Unió és tagállamai számára a bázisévi kibocsátások alapján kiszámított kibocsátási szinteket. A határozat mellékletében szereplő kibocsátási szinteket az ENSZ Éghajlatváltozási Keretegyezményéhez csatolt Kiotói Jegyzőkönyv 8. cikke szerinti felülvizsgálat lezárultát követően állapították meg.
(2)
Horvátország bázisévi kibocsátási szintjének felülvizsgálata 2009. augusztus 26-án zárult le. A felülvizsgálati jelentés szerint a Horvátország számára kiosztott mennyiség tekintetében a végrehajtással kapcsolatos kérdés merült fel. 2012. február 8-án a Kiotói Jegyzőkönyv Megfelelési Bizottsága úgy határozott, hogy a kérdés megoldódott, így Horvátország végleges kibocsátási szintje megállapításra kerülhetett.
(3)
Mivel Horvátország 2013. július 1-jén csatlakozott az Európai Unióhoz, a 2006/944/EK határozat mellékletét ki kell egészíteni a Kiotói Jegyzőkönyv értelmében Horvátország számára megállapított kibocsátási szinttel.
(4)
A 2006/944/EK határozatot ennek megfelelően módosítani kell.
ELFOGADTA EZT A HATÁROZATOT:
1. cikk
A 2006/944/EK határozat melléklete az Észtroszágra vonatkozó bejegyzés után a következőkkel egészül ki:
„Horvátország
148 778 503”
2. cikk
Ennek a határozatnak a tagállamok a címzettjei.
Kelt Brüsszelben, 2013. november 8-án.

Labels: 18
15
5
20